Janaulas
Janaulas (bašk. Яңауыл, rus. Янаул) – miestas Rusijoje, šiaurės vakarų Baškirijoje, 218 km į šiaurės vakarus nuo Ufos, prie Bujaus upės, Permės krašto pasienyje; rajono centras. Geležinkelio stotis prie Maskvos–Jekaterinburgo linijos, plentas į Ufą. Maisto (grūdų, pieno), naftos perdirbimo pramonė. 2010 m. 16,5 % miesto gyventojų buvo rusai, 39,4 % – baškirai, 29,9 % – totoriai, 9 % – udmurtai, 3,9 % – mariai.